internet vaartha 103 Views
హైదరాబాద్‌ : డేటా రంగంలో అగ్రగామిగా ఉన్న క్వాడ్‌జెన్‌ నెట్‌వర్క్స్‌ భావితరం వైర్‌లైస్‌ కనెక్టి విటీ సేవల సంస్థ తాజాగా మరికొన్ని హాట్‌స్పాట్‌లను ఏర్పాటు చేస్తోంది. ఇండస్‌ ఏజ్‌ భాగస్వాముల నుంచి సిరీస్‌ ఎ కింద నిధులు సమీకరించింది. ట్రినిటి మొబిలిటీ సంస్థ కూడా ఆర్ధికసేవల్లో కంపెనీకి తోడ్పాటునందించింది. అంతేకాకుండా కంపెనీ బోర్డులో వైర్‌లెస్‌ రంగంలోని కురువృద్ధులు ప్రొఫెసర్‌ ఆరోగ్యస్వామి, పాల్‌రాజ్‌ శ్రీరామ్‌ విశ్వనాధ్‌లు చేరారు. ఇక ప్రభుత్వ రంగంలోని బిఎస్‌ఎన్‌ఎల్‌ క్వాడ్‌జెన్‌ కంపెనీని ప్రత్యేక వైఫై నెట్‌వర్క్‌ ఏర్పాటుకు ఎంపికచేసింది. క్వాడ్‌జెన్‌ దక్షిణ, పశ్చిమ జోన్ల పరంగా తొమ్మిది రాష్ట్రాల్లో బిఎస్‌ఎన్‌ఎల్‌కు వైఫై నెట్‌వర్క్‌ అమలుచేస్తుంది. ఆంధ్రప్రదేశ్‌, మధ్యప్రదేశ్‌, కర్నాటక, కేరళ, తెలంగాణ, తమిళనాడు, మహారాష్ట్ర, గుజరాత్‌, ఛత్తీస్‌ఘడ్‌ రాష్ట్రాల్లో క్వాడ్‌జెన్‌ వైఫై నెట్‌ వర్క్‌ ఏర్పాటు చేస్తుంది. కంపెనీ ఛైర్మన్‌ సిఎస్‌రావు మాట్లాడుతూ డిజిటల్‌ ఇండియాలోబ్రాడ్‌బ్యాండ్‌ కనెక్టివిటీ అనేది కీలకమని వెల్లడించారు. ప్రభుత్వ కార్యాలయాలు, కోర్టులు, విద్యాసంస్థలు, బ్యాంకులు, గ్రా మీణ, ప్రభుత్వరంగ స్థలాల్లో భవితరం డిజిటల్‌ వనరులు అందించేందుకు దోహదం చేస్తుందని పేర్కొన్నారు.